Na podlagi 106.i člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18), 216. člena Pravilnika o postopkih za izvrševanje proračuna Republike Slovenije (Uradni list RS, št. [50/07](http://www.uradni-list.si/1/objava.jsp?sop=2007-01-2694), [61/08](http://www.uradni-list.si/1/objava.jsp?sop=2008-01-2615), [99/09](http://www.uradni-list.si/1/objava.jsp?sop=2009-01-4372) – ZIPRS1011, [3/13](http://www.uradni-list.si/1/objava.jsp?sop=2013-01-0109) in [81/16](http://www.uradni-list.si/1/objava.jsp?sop=2016-01-3446)) ter Sporazuma med Ministrstvom za javno upravo in Tehnološkim parkom Ljubljana d.o.o. o zagotavljanju sredstev za izvedbo javnega natečaja

Republika Slovenija, Ministrstvo za javno upravo, objavlja

**JAVNI NATEČAJ ZA IZBOR IDEJNE ZASNOVE**

**»ŽIVLJENJE S PODNEBNIMI SPREMEMBAMI«**

1. **NAZIV IN SEDEŽ ORGANA, KI OBJAVLJA JAVNI NATEČAJ**

Republika Slovenija, Ministrstvo za javno upravo, Tržaška cesta 21, 1000 Ljubljana.

1. **SPLOŠNA DOLOČILA IN ORGANIZACIJA**

Ta javni natečaj ureja pravila in pogoje za sodelovanje udeležencev v javnem nagradnem natečaju »Življenje s podnebnimi spremembami«, ki ga organizira Ministrstvo za javno upravo, Tržaška 21, 1000 Ljubljana (v nadaljnjem besedilu: organizator) v sodelovanju s Tehnološkim parkom Ljubljana d.o.o., Tehnološki park 19, 1000 Ljubljana.

Javni natečaj se izvaja v okviru aktivnosti Prenova sistema za objavljanje odprtih podatkov javnega sektorja iz operacije »Povezljivost, odprtost, kakovost«, ki jo delno financira Evropska unija in sicer iz Evropskega socialnega sklada.

V tem natečaju uporabljeni izrazi, ki se nanašajo na osebe in so zapisani v moški slovnični obliki, so uporabljeni kot nevtralni za ženski in moški spol.

1. **PREDMET JAVNEGA NATEČAJA**

**Predmet javnega natečaja** jeizbor najboljših treh zmagovalnih idej na hackatonu z naslovom »**Življenje s podnebnimi spremembami**«.

1. **NAMEN**

Splošni namen nagradnega natečaja je promocija in spodbujanje uporabe odprtih podatkov javnega sektorja, predvsem tistih, ki so objavljeni na nacionalnem portalu odprtih podatkov OPSI na temo podnebnih sprememb.

Konkretni namen je izdelava idejne zasnove ali prototipa digitalne rešitve, ki bo tudi preko vizualizacije odprtih podatkov omogočila digitalne storitve na temo podnebnih sprememb.

1. **VSEBINA JAVNEGA NATEČAJA**

Vsebina javnega natečaja so trije izzivi, v okviru katerih bodo udeleženci hackatona iskali odgovore in pripravili idejne zasnove ali prototipe digitalnih rešitev, in sicer na naslednje teme:

* Izziv 1: Odnos do vode ter soočanje s sušo;
* Izziv 2: Strateška igra podnebnih sprememb;
* Izziv 3: Soočanje s poplavami.

Podrobnosti glede vsebine javnega natečaja so objavljene na spletni strani hackatona: https://transformation-lighthouse.com/hackathon-zivljenje-s-podnebnimi-spremembami/.

* 1. **Organizacija dogodka**

Natečaj poteka v dveh delih (krogih).

Prvi del (krog) bo potekal v obliki hackatona, na katerem bodo udeleženci, v obdobju **od**  **26. 9. 2020 do 27. 9. 2020,** ob pomoči mentorjev pripravili in predstavili funkcionalne idejne zasnove oz. prototipe digitalne rešitve. Ob koncu prvega dela (27. 9. 2020) bo strokovna komisijarazglasila najboljših šest ekip.

Drugi del (krog) bo potekal predvidoma v obdobju **od 12. 10. do 16. 10. 2020,** kjer bo na zaključnem dogodku najboljših šest ekip, izbranih s strani komisije predstavilo svoje idejne zasnove oz. prototipe digitalnih rešitev.

Obiskovalci dogodka bodo z glasovanjem določili vrstni red najboljših šest ekip iz prvega kroga oziroma izmed njih izbrali zmagovalca ter drugo in tretje uvrščenega.

* 1. **Udeleženci dogodka**

V javnem natečaju lahko sodelujejo vse zainteresirane fizične osebe: razvijalci, oblikovalci, uporabniki odprtih podatkov in drugi.

1. **POGOJI ZA PRIJAVO**

Prijavijo se lahko skupine, ki štejejo od treh do pet članov in posamezniki.

Posamezniki, ki ob prijavi nimajo svoje skupine lahko sodelujejo pod pogojem, da se na kraju izvedbe dogodka lahko oblikuje ekipa vsaj treh prijavljenih posameznikov.

Natečajni izdelki in njihovi opisi morajo biti zapisani v slovenskem jeziku.

Vse stroške priprave in predložitve prijave krijejo udeleženci sami.

Organizator bo s podeljenimi nagradami prvim trem ekipam oziroma njihovim članom od njih odkupil materialne avtorske pravice po ceni in pogojih navedenih v tem natečaju, pri čemer bodo te materialne avtorske pravice izključno prenešene na organizatorja brez časovne in teritorialne omejitve.

V primeru, da komisija zaradi neustrezanja pogojem javnega natečaja ne bi izbrala nobene rešitve, je organizator prost zaveze do podelitve nagrade. V tem primeru se na kraju dogodka natečajnikom/udeležencem vrnejo idejne zasnove oz. prototipi digitalnih rešitev.

Organizator si pridržuje pravico, da brez opozorila in obrazložitve iz sodelovanja izloči udeleženca oz. ekipo, ki ne spoštuje pravil tega natečaja.

S prijavo natečajnik soglaša z vsemi pogoji tega javnega natečaja, ki so razvidni iz vsebine natečajne dokumentacije.

Priloga: - Obrazec 1: Prijavni obrazec: Javni natečaj za idejno zasnovo oz. prototip digitalne rešitve »Življenje s podnebnimi spremembami« - fizična oseba

1. **NAČIN IN ROK ODDAJE PRIJAVE**

Prijave se sprejema na spletni strani: <https://transformation-lighthouse.com/hackathon-zivljenje-s-podnebnimi-spremembami/prijava/> do 23. 9. 2020.

1. **POSTOPEK OBRAVNAVE PRIJAV IN OBVEŠČANJE O IZBORU**

Zoper odločitve komisije o idejnih zasnovah digitalnih rešitev, ni pritožbe.

* 1. **Ocenjevalna komisija**

Natečajne rešitve in naloge, ki jih bodo prijavitelji (udeleženci) oddali 27. 10. 2020 neposredno na dogodku, bo ocenjevala komisija sedmih (7) članov v naslednji sestavi:

* 2 predstavnika organizatorja, ki delujeta na področju odprtih podatkov;
* 1 predstavnik Direkcije Republike Slovenije za vode;
* 2 predstavnika Agencije Republike Slovenije za okolje;
* 1 predstavnik fakultete (področje informatika, javna uprava);
* 1 predstavnik Urada vlade za komuniciranje.

Člane komisije določi organizator na podlagi dosedanjih aktivnosti na področju odprtih podatkov.

Komisija bo idejne zasnove rešitve pregledala in ocenila v skladu z merili, ki so navedena v točki 8.2.

* 1. **Merila in metodologija ocenjevanja**

Komisija bo ocenjevala izdelke, ki bodo ustvarjeni na hackatonu z naslovom »Življenje s podnebnimi spremembami«, po naslednjih kriterijih: izvirnost ideje oz. inovativnost, kreativnost vsebine, dovršenost izdelka, kakovost vizualnega prikaza, uporaba odprtih podatkov, upoštevanje ranljivih skupin in uporabnost izdelka (ocenjuje občinstvo na dogodku).

Komisija bo 27. 9. 2020 ocenila izdelke in razglasila najboljših šest ekip, ki so sodelovale na hackatonu.

Na drugem delu hackatona, na dogodku, ki bo potekal predvidoma v tednu od 12. 10. 2020 do 16. 10. 2020, bodo obiskovalci izmed najboljših šest ekip izbrali najboljše tri ekipe.

1. **NAGRAJEVANJE IN ODKUP MATERIALNIH AVTORSKIH PRAVIC**
   1. **Nagrade**

Nagrajene bodo prve tri najbolje ocenjene aplikativne rešitve po razvrstitvi občinstva:

1. nagrada znaša **2.500 EUR neto in se razdeli po enakih delih med posameznike v skupini**;

2. nagrada znaša **1.500 EUR neto in se razdeli po enakih delih med posameznike v skupini**;

3. nagrada znaša **1.000 EUR neto in se razdeli po enakih delih med posameznike v skupini**.

Plačnik nagrade in akontacije dohodnine po obračunu je organizator. Nagrade bodo izplačane v roku 60 dni po podpisu avtorskih pogodb s strani avtorjev.

Avtorji nagrajenih aplikativnih rešitev so neposredno po razglasitvi rezultatov dolžni podpisati pogodbe o izključnem prenosu materialnih avtorskih pravic, ki obsega pravico do reproduciranja, distribuiranja, predelave, javnega prikazovanja, brez časovne in teritorialne omejitve.

Aktivnost Prenova sistema za objavljanje odprtih podatkov javnega sektorja je financirana iz operacije »Povezljivost, odprtost, kakovost«, ki jo delno financira Evropska unija in sicer iz Evropskega socialnega sklada.

1. **PREPOVED SODELOVANJA**

Na tem natečaju ne smejo sodelovati člani natečajne komisije in sorodniki članov natečajne komisije do vključno 2. kolena.

1. **OSTALI POGOJI SODELOVANJA**
   1. **Informativna objava rešitev posameznih ekip**

V nekomercialne namene oz. za potrebe promocije bo organizator vse rešitve, ki jih bo ocenil kot primerne, javno in v celoti ali po delih objavil na svojih spletnih straneh in družbenih medijih (npr. Facebook, Twitter, YouTube) ter drugih komunikacijskih kanalih. Poleg slikovnega gradiva bodo javno objavljena tudi imena ekip ter imena in priimki vodje in drugih članov ekipe (soavtorjev), v kolikor posamezniki z javno objavo soglašajo.

V prilogi (obrazec 2) je objavljeno obvestilo po 13. členu Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljnjem besedilu: Splošna uredba o varstvu podatkov.

* 1. **Obveščanje, objava nagrajencev in podelitev nagrad**

Ekipe, ki prejmejo nagrade, se z imenom in priimkom vodje oziroma vseh članov ekipe objavijo na spletnih straneh in v javnih občilih. Organizator bo s podelitve nagrad objavil slikovno gradivo.

Organizator si pridržuje pravico, da nagrade ne podeli, če se ugotovi, da nagrajenec:

* v aplikativnih rešitvah uporablja neprimerne, neustrezne ali žaljive vsebine;
* ne izpolnjuje pogojev, določenih s temi pravili;
* ne spoštuje teh pravil;
* ni podal svojih resničnih podatkov;
* ni avtor posredovanih materialov in vsebin ter krši avtorske pravice tretjih oseb;
* sodeluje v imenu tretjih oseb (z ali brez njihove vednosti).

Neprimerne, neustrezne ali žaljive so tiste vsebine, ki so omalovažujoče, ponižujoče, nemoralne, diskriminatorne, rasistične, ki spodbujajo k sovražnosti, nemoralnim ali nezakonitim dejanjem ali vsebujejo znake, ki so v nasprotju s cilji ali z vrednotami organizatorja oz. natečaja.

V kolikor se kateri od pogojev iz drugega odstavka tega člena ugotovi po podelitvi nagrad, ima organizator pravico zahtevati vračilo nagrade.

* 1. **Obdavčitev nagrad**

Akontacijo dohodnine bo za nagrajence, katerim se po Zakonu o dohodnini (Ur. list. RS, št. 13/11 s spremembami) vrednost nagrade všteva v davčno osnovo, skladno z veljavno slovensko davčno zakonodajo obračunal in plačal organizator nagradnega natečaja. V ta namen so nagrajenci dolžni sporočiti podatke, potrebne za obračun dohodnine. Morebitne druge davčne obveznosti ali stroški oz. druge obveznosti, povezane s prejemom nagrade, bremenijo nagrajence.

* 1. **Stvaritve in avtorstvo**

Udeleženci – člani posamezne ekipe s podpisom izjave na Obrazcu 1 potrjujejo, da je njihova zasnova rešitve z vsemi pripadajočimi vsebinami v celoti njihovo lastno, izvirno in še neobjavljeno avtorsko delo oziroma, da ne kršijo nobenih avtorskih, izvajalskih pravic in/ali katerihkoli drugih pravic tretjih oseb ter da nihče v razmerju do organizatorja, v zvezi s katerokoli pravico, ki jo je organizator pridobil, ne bodo uveljavljal nobenih denarnih zahtevkov niti katerihkoli drugih zahtevkov.

**11.5 Zasebnost in varstvo podatkov**

Organizator se obvezuje, da bo zbrane osebne podatke varoval in uporabljal v skladu z Zakonom o varstvu osebnih podatkov (ZVOP-1, Ur. list. RS, št. 94/07) in s Splošno uredbo o varstvu podatkov, samo za namen, za katerega so bili pridobljeni, in jih ne bo posredoval tretjim osebam.

1. **DODATNE INFORMACIJE**

Organizator si pridržuje pravico do sprememb javnega natečaja, ki morajo biti objavljene na istem mestu, kot ta javni natečaj.

Organizator se zavezuje, da bo zainteresiranim natečajnikom na voljo za podrobnejša pojasnila glede namena in ciljev javnega natečaja, na elektronskem naslovu **odprti-podatki.mju@gov.si**, s pripisom **»Življenje s podnebnimi spremembami«** do vključno 24. 9. 2020.

Vprašanja in odgovori bodo objavljeni pod naslovom »Življenje s podnebnimi spremembami«, in sicer na spletni strani hackatona: <https://transformation-lighthouse.com/hackathon-zivljenje-s-podnebnimi-spremembami/>.

Datum:

Boštjan Koritnik

minister

Prilogi:

* Obrazec 1: Prijavni obrazec - fizična oseba,
* Obrazec 2: Obvestilo posameznikom glede obdelave osebnih podatkov na portalu javnih naročil - po 13. členu splošne Uredbe o varstvu podatkov (GDPR).

**Vsebina obrazca 1: Prijavni obrazec: Javni natečaj za idejno zasnovo oz. prototip digitalne rešitve »Življenje s podnebnimi spremembami« - fizična oseba**

|  |  |
| --- | --- |
| Vsebina obrazec 1: **Prijavni obrazec – fizična oseba[[1]](#footnote-1)\*** | |
| Ime in priimek |  |
| Naslov in kraj |  |
| Telefon |  |
| Elektronska pošta |  |
| Datum rojstva |  |
| Kratek CV |  |
| Izobrazba |  |
| Ime ekipe oz. drugi člani ekipe |  |

|  |
| --- |
| S podpisom tega obrazca izjavljam, da se strinjam z zahtevami javnega natečaja in sprejemam vse pogoje, ki so navedeni v javnem natečaju in ostalih delih natečajne dokumentacije, vključno z vsem določili o odkupu avtorskih in materialnih pravic. |

|  |  |
| --- | --- |
| Kraj, datum | Podpis |
|  |  |

**Vsebina obrazca 2:**

**Obvestilo posameznikom glede obdelave osebnih podatkov v okviru javnega natečaja »Življenje s podnebnimi spremembami« - po 13. členu splošne uredbe o varstvu podatkov (GDPR)**

1. **Upravljavec zbirke osebnih podatkov:**

Ministrstvo za javno upravo, Tržaška cesta 21, 1000 Ljubljana, elektronski naslov: [gp.mju@gov.si](mailto:gp.mju@gov.si).

1. **Kontakt skrbnika zbirke osebnih podatkov in pooblaščene osebe za varstvo osebnih podatkov na Ministrstvu za javno upravo:**

* skrbnik zbirke osebnih podatkov: aversic@gov.si pooblaščena oseba: [dpo.mju@gov.si](mailto:dpo.mju@gov.si).

1. **Obdelovalec zbirke osebnih podatkov:**

* Ministrstvo za javno upravo, Tržaška cesta 21, 1000 Ljubljana, elektronski naslov: [gp.mju@gov.si](mailto:gp.mju@gov.si)
* Tehnološki park Ljubljana d.o.o., Tehnološki park 19, 1000 Ljubljana, elektronski naslov: info@tp-lj.si
* Transformation Lighthouse d.o.o., Cesta IV. Prekomorske 13, 5270 Ajdovščina, elektronski naslov: info@transformation-lighthouse.com

1. **Kontakt obdelovalca zbirke osebnih podatkov in pooblaščene osebe za varstvo osebnih podatkov:**

* skrbnik zbirke osebnih podatkov: aversic@gov.si
* pooblaščena oseba: [dpo.mju@gov.si](mailto:dpo.mju@gov.si)

1. **Namen in pravna podlaga za obdelavo osebnih podatkov:**

|  |  |  |
| --- | --- | --- |
| Namen | Pravna podlaga | Obdelovani osebni podatki udeleženca |
| Osebni podatki udeležencev hackatona »Življenje s podnebnimi spremembami«, ki jih ob prijavi in registraciji na hackatonu navedejo udeleženci, se zbirajo zaradi: - potreb prijave udeležencev na hackatonu,  - sklepanja avtorskih pogodb (prve tri ekipe),  - vodenja evidenc MJU,  - določil in obveznosti iz Projekta prenova sistema informacijskega sistema za objavljanje odprtih podatkov javnega sektorja - OPSI | Pravna podlaga za obdelavo osebnih podatkov registriranih udeležencev sta točki (a), in (b), prvega odstavka 6. člena Splošne uredbe o varstvu podatkov. | * ime in priimek * datum rojstva, * davčna številka * naslov, kraj in poštna številka * izobrazba * številka tekočega računa in banka * elektronska pošta * telefonska številka |

Osebne podatke pridobimo neposredno ob prijavi na hackatonu preko spletne strani: <https://transformation-lighthouse.com/hackathon-zivljenje-s-podnebnimi-spremembami/prijava/> in ob sklenitvi pogodb o avtorskem delu.

1. **Uporabniki ali kategorije uporabnikov osebnih podatkov:**

Ministrstvo za javno upravo osebnih podatkov ne bo posredovalo tretjim osebam.

1. **Informacije o prenosih osebnih podatkov v tretjo državo ali mednarodno organizacijo:** Ministrstvo za javno upravo, Tehnološki park Ljubljana d.o.o, in Transformation Lighthouse d.o.o., Ajdovščina osebnih podatkov ne bodo prenašali v tretje države ali v mednarodno organizacijo.
2. **Obdobje hrambe osebnih podatkov ali, kadar to ni mogoče, merila, ki se uporabijo za določitev tega obdobja:**

Osebni podatki bodo hranjeni vsaj do 31. 12. 2027 oz. v skladu z Uredbo (EU) št. 1303/2013 Evropskega parlamenta in sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006.

Pri hrambi podatkov bodo upoštevana tudi določila Navodila organa upravljanja na področju komuniciranja vsebin Evropske kohezijske politike v programskem obdobju 2014–2020, dosegljivimi na [www.eu-skladi.si](http://www.eu-skladi.si). in Uredbe o varstvu dokumentarnega in arhivskega gradiva.

1. **Informacije o obstoju pravic posameznika:**

Posameznik ima pravico, da od upravljavca ali obdelovalca zahteva dostop do osebnih podatkov in popravek ali izbris osebnih podatkov ali omejitev obdelave v zvezi s posameznikom, na katerega se nanašajo osebni podatki, in pravico do ugovora obdelave, v kolikor zahteve niso v nasprotju s pravili, ki jih določa Evropska kohezijska politika za projekt, iz katerega so financirana sredstva za izvedbo hackatona in izplačilo avtorskega honorarja ter nacionalna zakonodaja.

Posameznik lahko svoje pravice iz te točke zahteva pri skrbniku zbirke osebnih podatkov pri upravljavcu (prva alineja druge točke tega obvestila) ali pri skrbniku zbirke osebnih podatkov pri obdelovalcu (prva alineja četrte točke tega obvestila).

V kolikor s svojo zahtevo za varstvo podatkov ni uspešen, se lahko obrne na pooblaščeno osebo za varstvo podatkov na elektronski naslov, naveden v drugi alineji druge točke.

1. **Informacije o obstoju avtomatiziranega sprejemanja odločitev, vključno z oblikovanjem profilov:**

Ministrstvo za javno upravo ne izvaja avtomatiziranega odločanja na podlagi profiliranja z osebnimi podatki.

1. **Informacija o pravici do vložitve pritožbe pri nadzornem organu:**

Pritožbo lahko podate Informacijskemu pooblaščencu, Dunajska 22, 1000 Ljubljana, elektronski naslov: [gp.ip@ip-rs.si](mailto:gp.ip@ip-rs.si), spletna stran: [www.ip-rs.si](http://www.ip-rs.si).

1. \* Osebne podatke bomo skrbno varovali ter ravnali z njimi v skladu z Zakonom o varstvu osebnih podatkov (Uradni list RS, št. 94/07 – uradno prečiščeno besedilo) in Splošno uredbo o varstvu podatkov. [↑](#footnote-ref-1)